Benjamin Yeboah Sekyere

**Benjamin Yeboah Sekyere**, Ghana siyaayasa nira mini jintɔra nti jinaduu din pahiri ayopɔin ni anii Republic of Ghana. O zami nti Tano South piibupiibu yaɣili din be Ahafo Region zaŋti New Patriotic Party. O nyɛla deputy Regional Minister palli nti lala piibupiibu yaɣili palli maa.

## Piligu biɛhigu mini shikuru
Bɛ dɔɣi la Sekyere Alizumma, 4 March 1977 tiŋa din yuli booni Derma ka be Ahafo region. O daa chaŋ University of Ghana n-ti deei  bachelor's degree in Business Administration, pɔi ni dina, o daa chaŋ Sunyani Polytechnic n-ti deei HND Accounting. o lahi mali MBA. Accounting/Finance, University of Professional Studies ka o daa deei li.
## Professional mini siyaayasa tuma
O daa nyɛla Accountant m-be Ghana Education Service. Pɔi ka o naan yi kpe siyaasa tali ni ni nimmohi, o daa nyɛla Accountant kpɛma m-be Berekum Municipal nti "Officer of the Ghana Education Service". Bɛ daa labi piigi o yuuni 2020 piibu piibu ni,ni o zani ti 8th Parliament of the Fourth Republic of Ghana. O daa di jintɔri kuɣu ŋɔ ni vooti kalinli tuhi pishi ni ayi,ni pihita ni anahi (22,034 votes) ka Hanna Bissiw mi nya vooti kalinli tuhi pia ni awɔi,ni kɔbisiyopɔin ni pihita ni yini (19,731 votes). Ŋuni n-daa nyɛ Deputy Minister nti Ahafo region yuuni 2020.

## Maŋ biɛhigu
O mali la paɣa ni bihi ata. O nyɛla  Seventh-Day Adventist.
## Siyaasa talu
Hon. Sekyere nyɛla ninvuɣ so ŋun be Wɔbigu paati (New Patriotic Party) ka nyɛ jintɔra zaŋ n-ti Tano South piibu- piibu yaɣili din be Ahafo Region n-ti "Seventh" mini "Eighth Parliament of the Fourth Republic of Ghana".

### Yuuni 2016 piibu- piibu
Hon. Sekyere nyɛla ninvuɣ so ŋun daa kpaɣiri m-bo Tano South piibu- piibu yaɣili jintɔri kuɣ zaŋ n-ti New Patriotic Party yuuni 2016 Ghana nim piibu- piibu ka daa di ni kalinli din yiɣisi 21, 018 ka di zani kɔbigi puuni vaabu 54.62% ninvuɣ shɛba ban daa niŋ lala piibu- piibu ŋɔ puuni. O daa di la jintɔri kuɣ ŋɔ ka che Hanna Louisa Bisiw zaŋ n-ti National Democratic Congress ŋun daa nya kalinli din yiɣisi 17, 215 ka di zani kɔbigi puuni vaabu 44.73%, jintɔra zaŋ n-ti Progressive People's Party Timothy Anabila daa nya kalinli din yiɣisi 224 ka di zani kɔbigi puuni vaabu 0.58% n-ti pahi jintɔra zaŋ n-ti Convention People's Party Addai Mununkum daa nya kalinli din yiɣisi 26 ka di zani kɔbigi puuni vaabu 0.07% ninvuɣ shɛba ban daa niŋ piibu- piibu ŋɔ ni.

#### Yuuni 2020 piibu- piibu
Hon. Sekyere nyɛla ninvuɣ so bɛn daa labi piigi jintɔra zaŋ n-ti Tano South (Ghana parliament constituency) din daa niŋ ka o zani n-ti New Patriotic Party yuuni 2020 Ghana nim piibu- piibu. O di la jintɔri kuɣ ŋɔ ni kalinli din yiɣisi 22, 034 ka di zani kɔbigi puuni vaabu 52.8% ka che jintɔra zaŋ n-ti National Democratic Congress Hanna Louisa Bisiw ŋun daa nya kalinli din yiɣisi 19, 731 ka di zani kɔbigi puuni vaabu 47.2% ninvuɣ shɛba ban daa niŋ lala piibu- piibu ŋɔ puuni.

## Komitii nima
O be la Works and Housing Committee ka lahi be Poverty Reduction Strategy Committee. Saha ŋɔ ŋuni n-nyɛ "ranking member" nti Poverty Reduction Strategy komitii, o lahi be la Lands and Forestry komitii n-ti pahi Local Government and Rural Development Committee.

## Asanza tuma
Yuuni 2018, o daa ti la Samuel Otu Senior High School shikuru loori. O daa lahi zaŋ "20 laptops" n-ti SHS shɛli ni kamani shikuru binyɛra kɔbisinii ni pisopɔin ni yini n-ti Tano South shikuru shɛŋa.

## Kundivihira